ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
விமான போக்குவரத்து துறை அமைச்சராக திரு ஜோதிர் ஆதித்யா சிந்தியா, இணையமைச்சராக ஜெனரல் வி.கே.சிங் ஆகியோர் பொறுப்பேற்பு
விமான போக்குவரத்து துறை அமைச்சராக திரு ஜோதிர் ஆதித்யா மாதவ்ராவ் சிந்தியா இன்று பொறுப்பேற்றார். இது குறித்து சுட்டுரையில் திரு ஜோதிர் ஆதித்யா சிந்தியா கூறுகையில், ‘‘திரு ஹர்தீப் சிங் பூரியிடம் இருந்து விமான போக்குவரத்து அமைச்சக பொறுப்பை ஏற்பதில் மகிழ்ச்சி. எனது கடமைகளை நேர்மையுடன் செய்யவும், திரு ஹர்தீப் சிங் பூரி மேற்கொண்ட நல்ல பணிகளை தொடரவும் நான் உறுதியுடன் உள்ளேன்’’என்றார்.
இதற்கு முன்பு திரு ஜோதிர் ஆதித்யா சிந்தியா தொலை தொடர்பு மற்றும் தகவல் தொழில்நுட்பத்துறை இணை அமைச்சராக கடந்த 2007-2009ம் ஆண்டு வரையும், வர்த்தக மற்றும் தொழில்துறை இணையமைச்சராக 2009ம் ஆண்டு முதல் 2012ம் வரையும், மின்துறை இணையமைச்சராக கடந்த 2012ம் ஆண்டு முதல் 2014ம் ஆண்டு வரையும் இருந்தார்.
இவர் மத்தியப் பிரதேசத்தில் இருந்து மக்களவைக்கு 4 முறை தேர்ந்தெடுக்கப்பட்டார். தற்போது முதல் முறையாக மாநிலங்களவை உறுப்பினராகியுள்ளார்.
விமான போக்குவரத்து துறை இணையமைச்சராக ஜெனரல் டாக்டர் விஜய் குமார் சிங் இன்று காலை பொறுப்பேற்றுக் கொண்டார். கடந்த 2014ம் ஆண்டு மக்களவைக்கு தேர்ந்தெடுக்கப்பட்ட இவர் மத்திய அரசில் பல பொறுப்புகளில் இருந்தார். கடந்த 2019ம் ஆண்டு மக்களவைக்கு மீண்டும் தேர்வு செய்யப்பட்ட அவர் சாலை போக்குவரத்து மற்றும் நெடுஞ்சாலைத்துறை இணையமைச்சராக பொறுப்பு வகித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734222
பிரதமர் அலுவலகம்
ஐதராபாத்தில் உள்ள இந்திய வணிகவியல் பள்ளியின் 20 ஆண்டுகள் நிறைவு
தெலங்கானா ஆளுநர் திருமதி தமிழிசை சௌந்தரராஜன் அவர்களே, எனது அமைச்சரவை நண்பர் திரு ஜி. கிஷன் ரெட்டி அவர்களே, தெலங்கானா மாநில அமைச்சர்களே, இந்திய வணிகவியல் பள்ளியின் நிர்வாக வாரியத் தலைவர், பேராசிரியர்கள், ஆசிரிய பெருமக்களே, எனதருமை இளம் நண்பர்களே.
இந்திய வணிகவியல் பள்ளியின் 20 ஆண்டுகள் நிறைவு விழாவை இன்று நாம் கொண்டாடுகிறோம். 2001-ஆம் ஆண்டில் அடல் அவர்கள் இதை நாட்டிற்கு அர்ப்பணித்தார். அப்போது முதல் இதுவரை சுமார் 50 ஆயிரம் நிர்வாகிகள் இங்கு பயிற்சியை நிறைவு செய்துள்ளனர். இந்த நிறுவனத்தின் மாணவர்கள் பல்வேறு புதிய நிறுவனங்களைக் கட்டமைத்திருப்பதுடன், ஏராளமான அதிக முதலீட்டு நிறுவனங்களின் உருவாக்கத்தில் முக்கிய பங்கு வகித்துள்ளனர். இது ஒட்டுமொத்த நாட்டிற்கும் பெருமை அளிக்கும் விஷயமாகும்.
நண்பர்களே,
விடுதலையின் 75-வது ஆண்டு, அதாவது அமிர்த மகோத்சவத்தை நாடு கொண்டாடும் வேளையில் இந்த மாணவர்கள் தங்கள் பயிற்சியை நிறைவு செய்வது மேலும் ஓர் சிறப்பம்சம்.
இன்று, ஜி-20 நாடுகளின் குழுவில் அதி வேகமாக வளர்ந்து வரும் பொருளாதாரங்களுள் இந்தியாவும் ஒன்று. திறனறி செல்பேசி தரவுகளைப் பயன்படுத்தும் நுகர்வோரின் எண்ணிக்கையில் இந்தியா முதலிடத்தைப் பிடித்துள்ளது. இணைய பயன்பாட்டாளர்களின் எண்ணிக்கையில் உலகளவில் இந்தியா இரண்டாம் இடம் வகிக்கிறது. சர்வதேச சில்லறை வணிகக் குறியீட்டிலும் இந்தியா இரண்டாம் இடத்தில் உள்ளது. புதிய நிறுவனங்கள் சூழலியலில் உலகின் மூன்றாவது மிகப்பெரிய நாடாக இந்தியா உள்ளது. உலகில் மூன்றாவது பெரிய நுகர்வோர் சந்தை இந்தியாவில் உள்ளது.
கொரோனா போன்ற பெருந்தொற்று காலத்தில் இந்தியாவின் திறனை உலகமும், நாம் அனைவரும் கண்டுள்ளோம். நூற்றாண்டின் மிகப்பெரிய பேரிடரில் சர்வதேச விநியோகச் சங்கிலியில் பெரும் இடையூறு ஏற்பட்டது. இருந்தபோதிலும் வளர்ச்சியின் முக்கிய மையமாக இந்தியா இன்று வளர்ந்து வருகிறது. கடந்த ஆண்டு மிக உயர்ந்த அளவாக இந்தியாவிற்குள் வெளிநாட்டு நேரடி முதலீட்டு வரவு பதிவாகியுள்ளது. உலகம் தற்போது ‘இந்தியா என்பதன் பொருள் வணிகம்' என்பதை உணர்ந்து வருகிறது.
நண்பர்களே,
உங்கள் இலக்குகளை நாட்டின் உறுதிப்பாடுகளுடன் இணையுங்கள். ‘நாட்டிற்கான செயல்’, ‘நாட்டிற்கு அதிகாரமளித்தல்' என்ற உறுதியுடன் நீங்கள் எதை செய்தாலும் நிச்சயம் வெற்றி உங்களுக்கே. உங்கள் அனைவருக்கும் மிக்க நன்றி!
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 216.95 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 216.95 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.08 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 46,216 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.10 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,640 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,72,980.
இந்தியாவில் கடந்த 24 மணி நேரத்தில் 4,510 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,39,994 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.23 கோடி  வாராந்திரத் தொற்று 1.80 சதவீதமாக உள்ளது. தினசரித் தொற்று விகிதம் 1.33 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861019
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கேரளாவில் மூன்று சுங்கச் சாவடிகளில் கட்டணம் ரத்து
கேரள மாநிலத்தில் வரலாறு காணாத வகையில் ஏற்பட்ட வெள்ளப்பெருக்கை அடுத்து அங்குள்ள மூன்று நெடுஞ்சாலை சுங்கச் சாவடிகளில் நுகர்வோர் கட்டணத்தை ரத்து செய்வதாக இந்திய தேசிய நெடுஞ்சாலைகள் ஆணையம் தெரிவித்துள்ளது. திரிச்சூர் மாவட்டம் பாலியக்கரா, பாலக்காடு மாவட்டம் பாம்பம்பள்ளம், கொச்சியில் கும்பளம் ஆகிய மூன்று சுங்கச் சாவடிகளில் கட்டணம் ரத்து செய்யப்பட்டுள்ளது. கடந்த வாரம் முதல் நடைமுறையில் உள்ள கட்டண ரத்து வரும் 26 ஆம் தேதி வரை நீட்டிக்கப்படுகிறது.
கேரள மாநிலத்தில் முன்னெப்போதும் இல்லாத அளவுக்கு பெய்த மழையாலும், பல்வேறு மாவட்டங்களில் அணைகள் திறக்கப்பட்டதாலும், ஆலுவா அருகே தேசிய நெடுஞ்சாலை 544 உட்பட ஏராளமான நெடுஞ்சாலைகள் வெள்ளத்தில் மூழ்கியுள்ளன.
நிதி அமைச்சகம்
ஜிஎஸ்டி இழப்பீடாக ரூ 40,000 கோடியை மாநிலங்களுக்கு இந்திய அரசு வழங்கியது, தமிழ்நாட்டிற்கு ரூ 2,036.53 கோடி
சரக்கு மற்றும் சேவை வரி இழப்பீடாக மாநிலங்கள் மற்றும் யூனியன் பிரதேசங்களுக்கு ரூ 40,000 கோடியை இந்திய அரசு வழங்கியுள்ளது, தமிழ்நாட்டிற்கு ரூ 2,036.53 கோடி ஒதுக்கீடு செய்யப்பட்டுள்ளது.
சரக்கு மற்றும் சேவை வரி இழப்பீட்டை எதிர்கொள்வதற்காக இந்த வருடம் மொத்தம் ரூ 1,15,000 கோடி மாநிலங்கள் மற்றும் யூனியன் பிரதேசங்களுக்கு வழங்கப்பட்டுள்ளது.
செஸ் வரி வசூலில் இருந்து இரண்டு மாதங்களுக்கு ஒரு முறை வழங்கப்படும் சரக்கு மற்றும் சேவை வரி இழப்பீட்டிற்கு கூடுதலாக மேற்கண்ட தொகை வழங்கப்பட்டுள்ளது.
இழப்பீட்டை எதிர்கொள்வதற்கான நிதியை கடன் வசதியின் மூலம் வழங்கும் ஏற்பாடுகளுக்கு அனைத்து மாநிலங்கள் மற்றும்  யூனியன் பிரதேசங்கள் ஒப்புக்கொண்டுள்ளன.
மேலும் தகவல்களூக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761749
பிரதமர் அலுவலகம்
பிரதமர் நரேந்திர மோடி பில்கேட்ஸூடன் சந்திப்பு
இந்தியாவில் மூன்று நாள் பயணமாக வந்துள்ள பில் & மெலிண்டா கேட்ஸ் அறக்கட்டளையின் இணைத் தலைவர் திரு பில்கேட்ஸை பிரதமர் திரு நரேந்திர மோடி இன்று  சந்தித்துப் பேசினார். கடந்த செப்டம்பர் மாதம் ஐநா பொதுச் சபை கூட்டத்தின் இடையே நியூயார்க்கில் இருவரும் சந்தித்துப் பேசினர்.
சுகாதாரம், ஊட்டச்சத்து, துப்புரவு மற்றும் வேளாண்மைக்கான நீடித்த வளர்ச்சி இலக்குகளை எட்டுவதற்கான இந்திய அரசின் முயற்சிகளுக்கு தமது அறக்கட்டளையின் ஆதரவை திரு பில்கேட்ஸ் மீண்டும் உறுதிப்படுத்தினார்.
ஊட்டச்சத்து திட்டத்திற்கு முன்னுரிமை அளித்து, தேசிய ஊட்டச்சத்து இயக்கத்தின்மூலம் மேற்கொள்ளப்படும் முயற்சிகளுக்காக பிரதமரை திரு பில்கேட்ஸ் பாராட்டினார்.
ஏழைகள் மற்றும் ஒடுக்கப்பட்ட மக்களின் மேம்பாட்டிற்கு வழிவகுக்கும் நோக்குடன், வேளாண் உற்பத்தி மற்றும் அமைப்புகளின் செயல்திறனை மேம்படுத்த உதவக்கூடிய புதிய ஆலோசனைகளையும் அவர் வழங்கினார்.
இந்த சந்திப்பின்போது, கேட்ஸ் அறக்கட்டளையின் முன்முயற்சிகளை பாராட்டிய பிரதமர், அந்த அறக்கட்டளையின் அனுபவம் மற்றும் பொறுப்புணர்ச்சியை அரசு எந்த வகையில் பயன்படுத்திக் கொள்கிறது என்பதையும் சுட்டிக்காட்டினார். சுகாதாரம், ஊட்டச்சத்து, வேளாண்மை மற்றும் பசுமை எரிசக்தி உள்ளிட்ட துறைகளில், புள்ளிவிவரங்கள் மற்றும் சாட்சியங்கள் அடிப்படையிலான தலையீடுகள் மற்றும் ஆதரவு, பணிகளை எந்த அளவுக்கு விரைவுபடுத்தும் என்பதையும் அவர் எடுத்துரைத்தார்.
திரு பில்கேட்ஸூடன், அவரது இந்திய குழுவைச் சேர்ந்த முக்கிய உறுப்பினர்களும் இந்த சந்திப்பில் கலந்து கொண்டனர்.
பிரதமர் அலுவலகம்
பிரதமர் திரு. நரேந்திர மோடி ஆஸ்திரேலிய பிரதமருடன் தொலைபேசியில் கலந்துரையாடல்
பிரதமர் திரு. நரேந்திர மோடி ஆஸ்திரேலியப் பிரதமர் மாண்புமிகு ஸ்காட் மோரிசனுடன் இன்று தொலைபேசியில் கலந்துரையாடினார்.
தற்போதைய கொவிட்-19 நோய்த் தொற்று பாதிப்பு குறித்து இரு தலைவர்களும் பேசினர். இரு அரசுகள் சார்பிலும் தங்கள் நாடுகளில் கையாளப்படும் அணுகுமுறைகள் பற்றியும் அவர்கள் கருத்துகளைப் பகிர்ந்து கொண்டனர். சுகாதார நெருக்கடியான சூழ்நிலையில் இரு தரப்பிலும் அனுபவங்களைப் பகிர்ந்து கொள்வதன் முக்கியத்துவம் குறித்து இருவரும் ஒருமித்த கருத்து தெரிவித்தனர். கூட்டு ஆராய்ச்சி முயற்சிகளில் ஈடுபட வேண்டியதன் முக்கியத்துவம் பற்றியும் பேசினர்.
பயணக் கட்டுப்பாடுகள் காரணமாக இந்தியாவில் ஆஸ்திரேலியர்கள் யாராவது தங்கியிருக்க நேரிட்டிருந்தால் அவர்களுக்குத் தேவையான உதவிகளைச் செய்ய இந்தியா தயாராக இருக்கிறது என்று பிரதமர் திரு. மோடி தெரிவித்தார். அதேபோல ஆஸ்திரேலியாவில் உள்ள மாணவர்கள் உள்ளிட்ட இந்தியர்கள் ஆஸ்திரேலிய சமுதாயத்தின் முக்கியமான அங்கமாக தொடர்ந்து நீடிப்பார்கள் என்று ஆஸ்திரேலிய பிரதமர் மாண்புமிகு மோரிசன் உறுதியளித்தார்.
இப்போதைய சுகாதார நெருக்கடிக்குத் தீர்வு காண்பதில் இப்போது கவனம் செலுத்தினாலும், இந்திய - பசிபிக் பிராந்தியம் உள்ளிட்ட, இந்திய - ஆஸ்திரேலிய பங்களிப்பு நிலையை பரவலாக ஆக்குவதில் கவனம் செலுத்துவது என்பதிலும் இரு தலைவர்களும் ஒருமித்த கருத்து தெரிவித்தனர்.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்சாட் பூங்கா முதல் அட்டா காஸியாபாத்தின் புதிய பேருந்து முனையம் வரை தில்லி மெட்ரோ நீட்டிப்பு – மத்திய அமைச்சரவை ஒப்புதல்
தில்சாட் பூங்கா முதல் அட்டா காஸியாபாத்தின் புதிய பேருந்து முனையம் வரை தில்லி மெட்ரோ மார்க்கத்தை நீட்டிக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. நீட்டிக்கப்படவுள்ள ரயில் பாதையின் தூரம் 9.41 கிலோமீட்டர் ஆகும். இத்திட்டத்திற்காக மத்திய நிதியுதவியாக ரூபாய் 324.87 கோடி வழங்கவும் அமைச்சரவை ஒப்புதல் அளித்துள்ளது. இதன் ஒட்டுமொத்த செலவு ரூ.1,781.21 கோடியாகும்.
இத்திட்ட அமலாக்கம் பொதுமக்களுக்கு போக்குவரத்து வசதிகளை மேம்படுத்தும்.
தில்லி மெட்ரோ ரயில் கழகமும், தில்லி யூனியன் பிரதேச அரசும் இத்திட்டத்தை செயல்படுத்தவுள்ளன.
சுகாதாரம் மற்றும் குடும்ப நலத்துறை அமைச்சகம்
16.16 கோடி: மாநிலங்களும், யூனியன் பிரதேசங்களும் மத்திய அரசிடமிருந்து இலவசமாகப் பெற்றுள்ள தடுப்பூசி டோஸ்களின் எண்ணிக்கை
கொவிட்-19 பெருந்தொற்றுக்கு எதிரான போராட்டத்தில் இந்தியா தீவிரமாக ஈடுபட்டு வருகிறது. இந்தப் போராட்டத்தில் ஐந்து முனை உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, இந்திய அரசின் மிக முக்கிய தூணாக விளங்குகிறது.
கொவிட்-19 தடுப்பூசித் திட்டத்தில் மூன்றாவது கட்டம் வரும் மே 1-ஆம் ஆம் தேதி முதல் நடைமுறைப்படுத்தப்படவுள்ளது. இதற்கான முன்பதிவு தகுதி வாய்ந்த பயனாளிகளுக்கு நேற்று  தொடங்கியது. இதன்படி 18 வயதிற்கு மேற்பட்டோர் கோவின் தளத்தில்  நேரடியாகவோ அல்லது ஆரோக்கிய சேது செயலி மூலமாகவோ முன் பதிவு செய்து கொள்ளலாம்.
இந்திய அரசு இதுவரை சுமார் 16.16 கோடி  தடுப்பூசிகளை மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. இவற்றில் வீணான டோஸ்கள் உட்பட மொத்தம் 15,10,77,933 டோஸ்கள் போடப்பட்டுள்ளன.
ஒரு கோடிக்கும் மேலான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களிடம் கையிருப்பில் உள்ளன.
மேலும் 20 லட்சம் டோஸ்கள்  அடுத்த மூன்று நாட்களில் மாநிலங்கள் மற்றும் யூனியன் பிரதேசங்களுக்கு கூடுதலாக வழங்கப்படும்.
மகாராஷ்டிராவில் தடுப்பூசிகள் தீர்ந்துவிட்டதாகவும் இதனால் அம்மாநிலத்தில் தடுப்பூசி போடும் திட்டம் பெரிதும் பாதிக்கப்பட்டிருப்பதாக அம்மாநில அரசு அதிகாரிகள் தெரிவித்திருப்பதாக ஒரு சில ஊடக செய்திகளில் கூறப்படுகிறது.
2021 ஏப்ரல் 28 வரை  மகாராஷ்டிரா மாநிலம் 1,63,62,470 தடுப்பூசி டோஸ்களைப் பெற்றுள்ளது. இவற்றில் வீணான டோஸ்கள்  உட்பட 1,56,12,510 டோஸ்கள் மொத்தம் செலுத்தப்பட்டுள்ளன. மீதம், 7,49,960 தடுப்பூசி டோஸ்கள் மாநில நிர்வாகத்தின் கையிருப்பில் உள்ளன.
மேலும் 20,48,890 கொவிட் தடுப்பூசி டோஸ்கள் அடுத்த மூன்று நாட்களில் அம்மாநிலத்திற்கு விநியோகிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714777
கப்பல் போக்குவரத்து அமைச்சகம்
கப்பல் தொழில்துறையின் வளர்ச்சி விகிதம்
இந்திய மற்றும் வெளிநாட்டு கப்பல்களில் பணியாற்றும் இந்திய மாலுமிகளின் மொத்த எண்ணிக்கை பின்வருமாறு அதிகரித்துள்ளது.
ஆண்டு மாலுமிகளின் மொத்த எண்ணிக்கை வளர்ச்சி
2019 234886 12.49
01.04.2017-ல் 1313 ஆக இருந்த இந்திய கொடியின் கீழான கப்பல்களின் எண்ணிக்கை 01.04.2020-ல் 1431 ஆக அதிகரித்தது.
01.04.2017-ல் 11.55 மெட்ரிக் டன்னாக இருந்த இந்திய கப்பல்களின் சரக்கு கையாளுதல் 01.04.2020-ல் 12.68 மெட்ரிக் டன்னாக அதிகரித்துள்ளது.
இந்திய தேசிய கப்பல் உரிமையாளர்கள் சங்கம் அளித்துள்ள, உலக கப்பல் துறை மற்றும் இந்திய கப்பல் துறையின் வளர்ச்சி விகிதம் வருமாறு;
2018-2020 காலத்தில் உலகம், இந்தியாவின் வளர்ச்சி விகிதம் 
நாடு 1ஜனவரி 2018 1ஜனவரி 2019 1ஜனவரி 2020
உலகம் 1833549 1881589 1961597
% -ல் வளர்ச்சி 3.45 2.6 4.3
இந்திய கப்பல்கள் 18792 19175 19372
% -ல் வளர்ச்சி 9.86 2.04 1.03
மக்களவையில் இன்று எழுத்து மூலம் அளித்த பதிலில், மத்திய கப்பல் துறை  இணையமைச்சர் திரு. மன்சுக் மாண்டவியா இத்தகவலைத் தெரிவித்துள்ளார்.
(Visitor Counter : 98
நுகர்வோர் நலன், உணவு மற்றும் பொது விநியோகம் அமைச்சகம்
தேவையற்ற தகவல்களை தடுப்பதற்கும் ஒழுங்குபடுத்துவதற்கும் வரைவு வழிகாட்டுதல்கள் குறித்து பொதுமக்களிடம் கருத்து கேட்கிறது மத்திய அரசு
மத்திய அரசின் நுகர்வோர் விவகாரத் துறை, தேவையற்ற தகவல்களை தடுப்பதற்கும் ஒழுங்குபடுத்துவதற்குமான வரைவு வழிகாட்டுதல்கள் குறித்து பொதுமக்களின் கருத்துக்களைக் கோரியுள்ளது. வரைவு வழிகாட்டுதல்கள் நுகர்வோர் விவகாரத் துறையின் வலைத்தளத்தில் இடம்பெற்றுள்ளன https://consumeraffairs.nic.in என்ற இணையதளம் மூலம் இதுகுறித்த தகவல்களை தெரிந்து கொள்ளலாம்.
இ-காமர்ஸ் தளங்கள், தேசிய சட்ட பல்கலைக்கழகங்கள், அரசு மற்றும் தன்னார்வ நுகர்வோர் அமைப்புகள்  உள்ளிட்ட அனைத்து பங்குதாரர்களுடனும் விரிவான கலந்துரையாடல்களுக்குப் பிறகு தேவையற்ற தகவல்களை தடுப்பதற்கும் ஒழுங்குபடுத்துவதற்கும் வரைவு வழிகாட்டுதல்கள் உருவாக்கப்பட்டுள்ளன.
நுகர்வோர் விவகாரத் துறை 2023, ஜூன் 13 அன்று "தேவையற்ற தகவல்கள்" குறித்து சம்பந்தப்பட்டவர்களுடன் ஆலோசனை நடத்தியது, இதில் இந்திய விளம்பர தர கவுன்சில் பல்வேறு இ-காமர்ஸ் தளங்கள், தேசிய சட்ட பல்கலைக்கழகங்கள் போன்றவை கலந்து கொண்டன. கூட்டத்தில், தேவையற்ற தகவல்கள் கவலைக்குரியது என்றும் இதுகுறித்து முன்கூட்டியே கையாளப்பட வேண்டும் என்று பொதுவான ஒருமித்த கருத்து இருந்தது.
பொதுமக்கள் வழிகாட்டு நெறிமுறைகள் குறித்த கருத்துக்களை 2023, அக்டோபர் 5 ஆம் தேதி வரை 30 நாட்களுக்குள் தெரிவிக்கலாம் என்று நுகர்வோர் விவகாரங்கள் துறை தெரிவித்துள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய யோகா நிறுவனத்தின் சார்பில், பிரதமரின் கேர்ஸ் நிதியத்திற்கு நன்கொடை அளிப்பதற்கான கேட்பு வரைவு மற்றும் காசோலை, புது தில்லியில் மத்திய அமைச்சர் டாக்டர் ஜிதேந்திர சிங்கிடம் வழங்கப்பட்டது
கோவிட் பெருந்தொற்று காரணமாக, உலகம் முழுவதும் யோகா மீதான ஆர்வம் அதிகரித்துள்ளதாகக் கூறியுள்ள மத்திய அமைச்சர் டாக்டர் ஜிதேந்திர சிங், ஏற்கனவே, யோகா உலகம் முழுவதும் பிரபலம் அடைந்துள்ள நிலையில், பிரதமர் திரு.நரேந்திரமோடி மேற்கொண்ட முயற்சியால், ஐ.நா.சபையால், சர்வதேச யோகா தினம் அறிவிக்கப்பட்ட பிறகு, மேலும் பன்மடங்கு பிரபலம் அடைந்துள்ளதாகத் தெரிவித்துள்ளார். இதுவரை யோகா கலை பற்றி அறிந்திராதவர்கள் கூட, கோவிட் பெருந்தொற்று மற்றும் அதன் காரணமாக அமல்படுத்தப்பட்டுள்ள ஊரடங்கு காரணமாக, யோகாவில் தீவிர ஆர்வம் காட்டி வருவதாகவும் அவர் தெரிவித்துள்ளார்.
இந்திய யோகா நிறுவனம்  சார்பில், பிரதமரின் கேர்ஸ் நிதியத்திற்கு நன்கொடையாக வழங்கப்பட்ட கேட்பு வரைவு மற்றும் காசோலையை பெற்றுக்கொண்டு பேசிய டாக்டர் ஜிதேந்திரசிங், பிரதமர் மோடி கூறியதுபோல, ஹாலிவுட் முதல் ஹரித்வார் வரை உள்ள மக்கள், கொரோனா தொற்று பாதிப்பு காலத்தில், யோகா-வின் பலன்களை நன்கு அறிந்து கொண்டிருப்பதாகக் குறிப்பிட்டார்.
இந்திய யோகா நிறுவனத்துடன் தமக்குள்ள நீண்ட நாள் தொடர்புகளை நினைவுகூர்ந்த டாக்டர் ஜிதேந்திரசிங், தொலைக்காட்சி அல்லது பிற வகையான மின்னணு ஊடகங்கள் ஏதும் இல்லாத காலத்திலிருந்தே, யோகா கலையை போதிக்கவும், பிரபலப்படுத்தவும், இந்நிறுவனத்தின் தன்னார்வலர்கள் அயராது உழைத்து வருவதாகக் கூறினார்.
இந்திய யோகா நிறுவனத்தின் பொதுச் செயலாளர் தேஸ் ராஜ் தலைமையில், தேசிய செயற்குழு உறுப்பினர் சரத் சந்தர் அகர்வால், டெல்லி கிளை தலைவர் லலித் குமார் குப்தா உள்ளிட்டோர் அடங்கிய தூதுக் குழுவினர், அமைச்சரை சந்தித்தனர்.
பிரதமர் அலுவலகம்
ஜெனோவா பயோஃபார்மா, பயோலாஜிகல் ஈ, டாக்டர் ரெட்டிஸ் ஆகிய குழுக்களுடன் பிரதமர் நாளை உரையாடுகிறார்
பிரதமர் திரு நரேந்திர மோடி கொவிட்-19 தடுப்பூசி தயாரிப்பில் ஈடுபட்டுள்ள ஜெனோவா பயோஃபார்மா, பயோலாஜிகல் ஈ, டாக்டர் ரெட்டிஸ் ஆகிய குழுக்களுடன் காணொலி வாயிலாக நாளை உரையாடுவார்.
இதுகுறித்து தமது டுவிட்டர் செய்தியில், “நாளை, 30 நவம்பர் 2020, கொவிட்-19 தடுப்பூசி தயாரிப்புப் பணியில் ஈடுபட்டுள்ள மூன்று குழுக்களுடன் காணொலி வாயிலாக பிரதமர் உரையாடுவார். ஜெனோவா பயோஃபார்மா, பயோலாஜிகல் ஈ, டாக்டர் ரெட்டிஸ் ஆகிய குழுக்களுடன் அவர் உரையாடுவார்”, என்று பிரதமர் குறிப்பிட்டுள்ளார்.
பிரதமர் அலுவலகம்
தெலங்கானா மாநிலம் உதயமான தினத்தையொட்டி அம்மாநில மக்களுக்கு பிரதமர் வாழ்த்து; ஆந்திரப்பிரதேச மக்களுக்கும் தமது வாழ்த்துகளை அவர் தெரிவித்துக் கொண்டுள்ளார்
தெலங்கானா தனி மாநிலமாக உதயமான தினத்தையொட்டி அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். ஆந்திரப் பிரதேச மக்களுக்கும் அவர் தமது வாழ்த்துகளை தெரிவித்துள்ளார்.
“தெலங்கானா மாநிலம் உதயமான தினத்தைக் கொண்டாடும் வேளையில், அந்த மிகச்சிறந்த மாநிலத்தைச் சேர்ந்த மக்களுக்கு எனது நல்வாழ்த்துகளை உரித்தாக்குகிறேன். கடின உழைப்பாளிகளைக் கொண்ட மாநிலம் என்ற பெருமையைப் பெற்ற தெலங்கானா மக்கள், நாட்டின் வளர்ச்சிக்கு அளப்பரிய பங்களிப்பை வழங்கி வருகின்றனர். தெலங்கானா மாநிலத்தின் வளர்ச்சிக்காக நான் பிரார்த்திக்கிறேன்.
ஆந்திரப் பிரதேசத்தைச் சேர்ந்த எனதருமை சகோதார, சகோதரிகளுக்கும் நல்வாழ்த்துகள். அறிவியல் முதல் விளையாட்டு, கல்வி முதல் தொழில் துறை வரை, ஆந்திரப் பிரதேசத்தின் பங்களிப்பு மிகச் சிறப்பானதாகும். வரும் காலங்களில் அந்த மாநிலம் சிறப்பாக வளமடைய” தமது வாழ்த்துகளை தெரிவித்துக் கொள்வதாகவும் பிரதமர் கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
புதுதில்லியில் சர்வதேச எரிசக்தி அமைப்பு மாநாட்டை பிரதமர் தொடங்கி வைக்கிறார்
16-ஆவது சர்வதேச எரிசக்தி அமைப்பின் அமைச்சர்கள் கூட்டத்தை 2018 ஏப்ரல் 10 முதல் 12 – ந் தேதி வரை புதுதில்லியில் இந்தியா நடத்துகிறது. ஏப்ரல் 11-ந் தேதி பிரதமர் திரு. நரேந்திர மோடி முறைப்படி இந்தக் கூட்டத்தை தொடங்கி வைக்கிறார். இந்தக் கூட்டத்தில் 42 நாடுகளின் பெட்ரோலிய அமைச்சர்கள் கலந்துக் கொள்கிறார்கள். 2 ஆண்டுக்கு ஒரு முறை நடைபெறும் சர்வதேச எரிசக்தி அமைப்பின் அமைச்சர்கள் கூட்டம், எரிசக்தி அமைச்சர்கள் கலந்து கொள்ளும் உலகின் மிகப் பெரிய கூட்டமாகும். இதில் உலக எரிசக்தி விவகாரங்கள் குறித்து விவாதங்கள், பேச்சுவார்த்தைகள் நடைபெறும். இந்தக் கூட்டங்களில் நாடுகளுக்கு இடையே அரசியல் மற்றும் தொழில்நுட்ப மட்டத்திலான சாதாரண பேச்சுவார்த்தைகள் நடைபெறும். நிபுணத்துவம் மற்றும் அனுபவங்களை பகிர்ந்து கொள்வதன் மூலம் கொள்கை மற்றும் மூலதன முடிவுகள் மேம்படுத்தப்படும். வெளியுறவு அமைச்சர் திருமதி. சுஷ்மா ஸ்வராஜ் ஏப்ரல் 12-ந் தேதி கூட்டத்தில் நிறைவுரையாற்றுவார்.
உலக எரிசக்தி பாதுகாப்பு, நீடித்த உள்ளீடான வளர்ச்சி, எளிதில் அணுகக் கூடிய கட்டுப்படியான விலையில் எரிசக்தி பெறுவது, எரிசக்தித் துறையில் முதலீடுகளை ஈர்ப்பதில் நிதி மற்றும் சட்டரீதியான சீர்திருத்தங்களை மேற்கொள்வது உட்பட சவால்களை எதிர்கொள்வது மற்றும் இதர முக்கிய விஷயங்கள் பற்றி இந்த மாநாட்டின் அமர்வுகளில் விவாதிக்கப்படும்.
(Visitor Counter : 98
பிரதமர் அலுவலகம்
ஆசிய விளையாட்டுப் போட்டிகளில் 10 மீட்டர் ஏர் ரைஃபிள் மகளிர் குழு பிரிவில் வெள்ளிப் பதக்கம் வென்ற ரமிதா, மெஹுலி கோஷ் மற்றும் ஆஷி சவுக்சே ஆகியோருக்கு பிரதமர் வாழ்த்து
2022 ஆசிய விளையாட்டுப் போட்டிகளில் 10 மீட்டர் ஏர் ரைஃபிள் மகளிர் குழு, வெள்ளிப் பதக்கம் வென்றதற்காக துப்பாக்கி சுடுதல் பிரிவு வீராங்கனைகள் ரமிதா, மெஹுலி கோஷ் மற்றும் ஆஷி சவுக்சே ஆகியோருக்கு பிரதமர் திரு நரேந்திர மோடி பாராட்டு தெரிவித்துள்ளார்.
இந்த சாதனையைப் பாராட்டிய பிரதமர், "இந்த வெள்ளிப் பதக்கம் உங்கள் கடின உழைப்பு மற்றும் அர்ப்பணிப்புக்கு கிடைத்த பலனாகும். 2022 ஆசிய விளையாட்டுப் போட்டிகளில் #AsianGames2022 தொடர்ந்து ஜொலித்துக்கொண்டே இருந்து, உத்வேகத்தைத் தக்க வைத்துக் கொள்வோம்" என்று கூறினார்.
(
நுகர்வோர் நலன், உணவு மற்றும் பொது விநியோகம் அமைச்சகம்
கரீப் பருவத்திற்காக, அக்டோபர் 13ஆம் தேதி வரை 10,500.72 கோடி ரூபாய் குறைந்தபட்ச ஆதரவு விலையில் 55.61 லட்சம் மெட்ரிக் டன் நெல், 4.80 லட்சம் விவசாயிகளிடமிருந்து கொள்முதல் செய்யப்பட்டுள்ளது
2020- 21 கரீப் பருவத்திற்கான சந்தைப்படுத்துதலுக்காக, இந்திய உணவு நிறுவனம் பிற அரசு முகமைகளுடன் இணைந்து கொள்முதல் செய்யும் நெல்லுக்கு, பஞ்சாப், ஹரியானா, தமிழ்நாடு, உத்திரப்பிரதேசம், கேரளா மற்றும் ஜம்மு காஷ்மீர் மாநிலங்களில் பெரும் வரவேற்பு கிடைத்துள்ளது. இதேபோல் பிற மாநிலங்களிலும் நெல்லின் கொள்முதல் விரைவில் தொடங்கும் என்று எதிர்பார்க்கப்படுகிறது.
அக்டோபர் 13ஆம் தேதி வரை 10,500.72 கோடி ரூபாய் குறைந்தபட்ச ஆதரவு விலையில் 55.61 லட்சம் மெட்ரிக் டன் நெல், 4.80 லட்சம் விவசாயிகளிடமிருந்து கொள்முதல் செய்யப்பட்டுள்ளது.
அக்டோபர் 13ஆம் தேதி வரை அரசு தன் முதன்மை முகமைகளின் மூலம் 4.82 கோடி ரூபாய் குறைந்தபட்ச ஆதரவு விலையில் 669.74 மெட்ரிக் டன் அவரை விதையும் உளுந்தும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 611 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில் 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
கடந்த அக்டோபர் 1ஆம் தேதி தொடங்கிய பருத்தி விதைகளுக்கான கொள்முதல், அக்டோபர் 14ஆம் தேதி வரை 17860.56 லட்சம் ரூபாய் குறைந்தபட்ச ஆதரவு விலையில் 63262 பேல்களை, இந்திய பருத்தி நிறுவனம் 13077 விவசாயிகளிடமிருந்து கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664425
விண்வெளித்துறை
இந்தியா விண்வெளிப் பொருளாதாரத்தில் வளர்ந்து வருகிறது என்று ஜி-20 கூட்டத்தில் உரையாற்றிய மத்திய அமைச்சர் டாக்டர் ஜிதேந்திர சிங் கூறியுள்ளார்
இந்தியா விண்வெளிப் பொருளாதாரத்தில் வளர்ந்து வருகிறது என்று ஜி-20 விண்வெளிப் பொருளாதாரத் தலைவர்கள் கூட்டத்தின் தொடக்க அமர்வில் உரையாற்றிய மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
இந்தியாவின் ஜி-20 தலைமைத்துவத்தின் கீழ், ஜி-20 விண்வெளிப் பொருளாதாரத் தலைவர்கள் கூட்டத்திற்கு மத்திய அரசின் விண்வெளித்துறை ஏற்பாடு செய்திருந்தது.
விண்வெளியில் தொடக்கம் முதல் இறுதி வரையிலான திறனைக் கட்டமைத்துள்ள மிகச் சில நாடுகளில் ஒன்றாக இந்தியா விளங்குகிறது என்று அமைச்சர் கூறினார். கடந்த சில
ஆண்டுகளாக விண்வெளித் தொழில்நுட்பம் வாழ்க்கையின் அனைத்து நிலைகளிலும், பரவியுள்ளது. இதன் பயனாக விண்வெளி அடிப்படையிலான சேவைகளுக்கு பெரும் தேவை ஏற்பட்டுள்ளது. இதனால் பெருமளவு வணிகத்திறனை இது கொண்டுள்ளது என்று அவர் கூறினார்.
இஸ்ரோவுடன் கைகோர்த்து தொடக்கம் முதல் இறுதி வரையிலான விண்வெளி செயல்பாடுகளில் 2020 விண்வெளித்துறை சீர்திருத்தங்கள் மூலம் இந்திய தனியார் தொழில்துறை ஈடுபட பிரதமர் திரு நரேந்திர மோடி அரசு முடிவு செய்ததாக டாக்டர் ஜிதேந்திர சிங் தெரிவித்தார்.
தனியார் முதலீடுகளுக்கு மேலும் ஊக்கம் அளிப்பதற்காக விண்வெளிச் செயல்பாடுகளின் அனைத்துப் பிரிவுகளிலும் தனியார் பங்கேற்பை ஊக்கப்படுத்தி விரிவாக்கும் இந்தியாவின் விண்வெளிக் கொள்கைக்கு மத்திய அமைச்சரவை ஒப்புதல் அளித்திருப்பதை அமைச்சர் நினைவு கூர்ந்தார்.
இந்தக் கூட்டத்தில் பங்கேற்ற ஜி-20 நாடுகள் மற்றும் விருந்தினர் நாடுகளின் விண்வெளித் தொழில்துறையினருக்கும் தேசிய விண்வெளி முகமைகளின் தலைவர்களுக்கும் தூதரக அதிகாரிகளுக்கும் டாக்டர் ஜிதேந்திர சிங் வாழ்த்துக்களைத் தெரிவித்தார்.
---
AP/SMB/KPG/RJ
(Visitor Counter : 153
எரிசக்தி அமைச்சகம்
சீரமைக்கப்பட்ட விநியோகத் திட்டத்தின் முன்னேற்றம்.
மாநிலங்களுக்கு சொந்தமான மின் விநியோக நிறுவனங்களின் செயல்பாட்டு திறனை மேம்படுத்தவும், நிதி நிலையைச் சீர்படுத்தும் நோக்கத்துட னும், சீர்திருத்தங்கள் அடிப்படையிலான,முடிவுகள் சார்ந்த, சீரமைக்கப்பட்ட விநியோகத் திட்டத்தை மத்திய மின்சார அமைச்சகம் தொடங்கியது. மின் விநியோகத்தை நவீனப்படுத்துதல், கட்டமைப்பை வலுப்படுத்துதல் ஆகியவற்றுக்கு மின் விநியோக நிறுவனங்களுக்கு நிதி உதவி வழங்கப்படுகிறது.
ரூ.3,03,758 கோடி மதிப்பில் ஆரம்பிக்கப்பட்ட இத்திட்டத்துக்கு மத்திய அரசு பட்ஜெட்டில் ரூ.97,631 கோடி ஒதுக்கியுள்ளது. 2025-26 நிதியாண்டு வரை இது செயல்பாட்டில் இருக்கும் . சீர்திருத்தங்கள் அடிப்படையில், நிதி உதவி அளிக்கப்படும். அனைவருக்கும் ஒரே அணுகுமுறை என்ற வகையில் இல்லாமல், ஒவ்வொரு மாநிலமும் எதிர்நோக்கும் பிரச்சினைகளுக்கு தீர்வு காணும் வகையிலான செயல் திட்டத்தின் அடிப்படையில் இதன் அமலாக்கம் இருக்கும் என்பது இதன் தனித்துவமான அம்சமாகும்.
மின் விநியோக நிறுவனங்களின் நிதி இழப்பு என்ற தற்போதைய நிலையில், பெருந்தொற்றால் பாதிக்கப்பட்ட பொருளாதாரத்தை சீராக்கும் நோக்கத்துடன், மத்திய மின்சாரத்துறை அமைச்சர் திரு ஆர்.கே.சிங் தலைமையில் பல்வேறு கூட்டங்கள் நடத்தப்பட்டுள்ளன. இத்திட்டத்தின் கீழ், கிடைக்கும் பலன்களைப் பெறுவதற்கு மாநிலங்களின் தயார் நிலை பற்றி மதிப்பிடும் வகையில், பல்வேறு கூட்டங்களும், கருத்தரங்குகளும் நடத்தப்பட்டுள்ளன. இந்தச் சீர்திருத்தங்களை மேற்கொண்டு தங்கள் நிறுவனங்களின் இயக்கத்தை சீர்படுத்தும் முனைப்பில், அசாம், மேகாலயா ஆகிய இரண்டு வடகிழக்கு மாநிலங்கள் முன்னணியில் உள்ளன.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்:
https://www.pib.gov.in/PressReleasePage.aspx?PRID=1785248